stanford-oval/wikipedia huggingface dataset:
הלמוט בהלקה

| --- | --- |
אין תמונה חופשית
 לידה:  7 בפברואר 1893 לובהאן, האימפריה הגרמנית האימפריה הגרמנית
 פטירה:  8 באפריל 1956 (בגיל 63) מינכן, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1914–1945 (כ־31 שנים)
 דרגה:   גנרל לויטננט (ורמאכט)
 תפקידים בשירות
 מפקד הדיוויזיה ה-334
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב   אות הפציעה בשחור
 
הלמוט בהלקה (בגרמנית: Hellmuth Böhlke;‏ 7 בפברואר 1893 – 8 באפריל 1956) היה גנרל גרמני במלחמת העולם השנייה.
ביוגרפיה > ראשית חייו

בהלקה נולד ב-7 בפברואר 1893 בלובהאן ליד דנציג, ובמלחמת העולם הראשונה שירת כקצין בצבא הקיסרות הגרמנית. על פעולותיו במלחמה הוא קיבל את עיטור צלב הברזל מדרגה ראשונה ושנייה ואת אות הפציעה בשחור. לאחר סיום המלחמה הוא עבר לשירות המשטרה וקודם לדרגת אובר לויטננט ב-1 ביולי 1920. ב-15 באוקטובר 1935 הוא עבר לשרת בוורמאכט בדרגת מיור וב-1 ביוני 1938 הועלה לדרגת אוברסט לויטננט.
ביוגרפיה > מלחמת העולם השנייה

כשפרצה מלחמת העולם השנייה הוא פיקד על גדוד ברגימנט הרגלים ה-21 בדיוויזיה ה-17 במהלך ההתקפה על פולין בספטמבר 1939. ב-21 בינואר 1941 הוא מונה למפקד רגימנט הרגלים ה-260 של הדיוויזיה ה-113 וב-15 בפברואר מונה למפקד רגימנט התחלופה ה-46 של הדיוויזיה ה-193. ב-15 במרץ 1941 הוא מונה למפקד רגימנט הרגלים ה-430 של הדיוויזיה ה-129 שאיתה הוצב במהלך מבצע ברברוסה בגזרה המרכזית של החזית המזרחית, וב-27 באוקטובר 1941 הוא קיבל על פעולותיו את עיטור הצלב הגרמני בזהב. ב-13 במאי 1941 הוא הועלה לדרגת אוברסט, וב-20 בספטמבר 1942 הוא קיבל את עיטור צלב האבירים של צלב הברזל. ב-12 בפברואר 1943 הוא מונה למפקד רגימנט הרייכסגרנדירים ה"הוך אנד דויטשמאסטר" של דיוויזיית הגרנדירים ה-44, שהועברה לאיטליה באוגוסט 1943. ב-1 בינואר 1944 הוא הועלה לדרגת גנרל מיור, וב-1 בפברואר מונה למפקד הדיוויזיה ה-334, אשר התפרסה באזור פסקארה על חוף הים האדריאטי. ב-1 באוגוסט 1944 הועלה לדרגת גנרל לויטננט. באוקטובר 1944 היא שובצה לקורפוס הפאנצר ה-14 והשתתפה בקרבות ההגנה באזור בולוניה, שם הייתה כפופה אף פעם לקורפוס הצנחנים ה-1. ב-25 בינואר 1945 הוא קיבל תוספת עלי אלון לעיטור צלב האבירים של צלב הברזל, ולאחר כניעת קבוצת ארמיות C הוא נלקח בשבי ליד רימיני בסוף אפריל 1945.
ביוגרפיה > לאחר המלחמה

ביוני 1947 הוא הועבר למחנה השבויים 11 בבריטניה. לאחר שחרורו הוא התגורר במינכן עד מותו ב-8 באפריל 1956.
וירד: סיפורו של אל ינקוביק

| --- | --- |

כרזת הסרט
 בימוי:  אריק אפל
 הופק בידי:  וירד אל ינקוביק מייק פארה ג'ו פארל ויטני הודאק טים הדינגטון ליה בומן מקס סילבה
 תסריט:  אריק אפל וירד אל ינקוביק
 שחקנים ראשיים:  דניאל רדקליף אוון רייצ'ל ווד ריין וילסון טובי הוס ג'וליאן ניקולסון קואינטה ברונסון
 מוזיקה:  ליאו בירנברג זאק רובינסון
 צילום:  רוס ריאז
 מדינה:  ארצות הברית ארצות הברית
 חברת הפקה:  Funny or Die Tango
 חברה מפיצה:  The Roku Channel
 הקרנת בכורה:  8 בספטמבר 2022 (פסטיבל הסרטים הבין-לאומי בטורונטו) 4 בנובמבר 2022 (הפצה עולמית)
 משך הקרנה:  108 דק' 
 שפת הסרט:  אנגלית 
 סוגה:  סרט קומדיה, סרט ביוגרפי, סרט פרודיה 
 תקציב:  12 מיליון דולר
 דף הסרט ב־IMDb
 
וירד: סיפורו של אל ינקוביק (באנגלית: Weird: The Al Yankovic Story) הוא סרט פרודיה ביוגרפי סאטירי אמריקאי שבוים על ידי אריק אפל ונכתב על ידי אפל ווירד אל ינקוביק. בסרט מככבים דניאל רדקליף בתפקיד ינקוביק, יחד עם אוון רייצ'ל ווד, ריין וילסון, טובי הוס, ג'וליאן ניקולסון וקואינטה ברונסון בתפקידי משנה.
בכורת הסרט התקיימה במהלך פסטיבל הסרטים הבין-לאומי בטורונטו ב-8 בספטמבר 2022, והוא עלה לשירות "Roku" ב-4 בנובמבר 2022.
תקציר העלילה

עלילת הסרט מגוללת את סיפורו ה"אמיתי" של אלפרד מתיו ינקוביק, הידוע בשם הבמה וירד אל ינקוביק; החל מהתעניינותו לראשונה באקורדיון, חשיפתו על ידי ד"ר דמנטו, התמיכה לה זכה ממדונה והגעתו לשיא התהילה.
הסרט מתואר כפרודיה על סוגת הסרטים הביוגרפיים, וככזה, עלילת הסרט מקצינה ובודה רגעים משמעותיים בחייו של ינקוביק למען האפקט הסאטירי.
צוות השחקנים

דניאל רדקליף – וירד אל ינקוביק
אוון רייצ'ל ווד – מדונה
ריין וילסון – ד"ר דמנטו
טובי הוס – ניק ינקוביק, אביו של אל.
ג'וליאן ניקולסון – מרי ינקוביק, אמו של אל.
קואינטה ברונסון – אופרה וינפרי
ספנסר טריט קלארק – סטיב ג'יי
דוט-מארי ג'ונס – מאמא ביר
ויל פורטה – מנהל הקלטות
סקוט אוקרמן – שוטר
ג'יימס פרסטון רוג'רס – האלק הוגאן
ג'ון ריגן – מארק מותרסבו
טומי אובראיין – ג'ון שוורץ
תומאס לנון – מוכר אקורדיונים
בנוסף, וירד אל ינקוביק עצמו מופיע בהופעת קמע כמנהל הקלטות.
הפקה > פיתוח

בשנת 2010, הפיץ ערוץ "Funny or Die" קדימון מזויף לסרט ביוגרפי סאטירי בשם "וירד: סיפורו של אל ינקוביק", אותו ביים אריק אפל ובו כיכב אהרון פול בתפקיד המוזיקאי. כוכבים נוספים שהשתתפו בקדימון בן שלוש הדקות הללו כללו את ינקוביק עצמו, אוליביה וילד, גארי קול, מרי סטינבורגן ופאטון אוסוולט. בינואר 2022, נמסר על פיתוחו של סרט באורך מלא על בסיס הסרטון, אותו יביים ויפיק אפל על פי תסריט שכתב יחד עם ינקוביק; וכי בתפקיד הראשי יככב דניאל רדקליף.
אפל הצהיר בצחוק כי "כאשר וירד אל הושיב אותי לראשונה בניגוד לרצוני וסיפר לי את סיפור חייו, לא האמנתי לכל זה, אבל ידעתי שאנחנו חייבים לעשות על זה סרט. לפי רדקליף, הופעתו ב"המופע של גרהאם נורטון" בנובמבר 2010, בה שר את "The Elements" של טום לרר מול קולין פארל וריהאנה, הייתה הסיבה בגינה לוהק לסרט: "אני מניח שאל ראה את זה וחשב, 'הבחור הזה אולי מבין את זה.' ולכן הוא בחר בי." פול התעתד לשוב להופיע בסרט בהופעת קמע, אך מכיוון שנמצא חיובי לנגיף הקורונה במהלך תקופת הצילומים, לא יכל להשתתף.
הפקה > ליהוק וצילומים

צילומי הסרט החלו ב-10 בפברואר 2022, בלוס אנג'לס. במרץ 2022, נמסר על ליהוקם של אוון רייצ'ל ווד, ריין וילסון, טובי הוס וג'וליאן ניקולסון. רדקליף סיים לצלם את הסצנות בהשתתפותו לאחר שישה עשר ימי צילום, ב-4 במרץ, בפמונה, קליפורניה. צילומי הסרט הסתיימו ב-8 במרץ 2022, לאחר שמונה עשר ימים. ביולי 2022, נמסר על ליהוקה של קואינטה ברונסון.
הפצה

בכורת הסרט התקיימה במהלך פסטיבל הסרטים הבין-לאומי בטורונטו ב-8 בספטמבר 2022, והוא עלה לשירות "Roku" ב-4 בנובמבר 2022.
פרסים ומועמדויות

| שנה | פרס | קטגוריה | מועמד (ים) | תוצאה | מקורות |
| --- | --- | --- | --- | --- | --- |
| 2023 | פרסי TCA | הישג יוצא דופן בסרט, מיני-סדרה או ספיישל | "וירד: סיפורו של אל ינקוביק" | מועמדות |  |
| 2024 | פרס אמי האמנותי | סרט הטלוויזיה הטוב ביותר | "וירד: סיפורו של אל ינקוביק" | זכייה |  |
| 2024 | פרס אמי האמנותי | הליהוק הטוב ביותר למיני סדרה או סרט טלוויזיה או סדרת אנתולוגיה | וונדי אובריאן | מועמדות |  |
| 2024 | פרס אמי האמנותי | לחן המוזיקה הטוב ביותר למיני סדרה או סדרה אנתולוגית, סרט או ספיישל (פסקול דרמטי מקורי) | ליאו בירנברג וזאק רובינסון | זכייה |  |
| 2024 | פרס אמי האמנותי | המוזיקה והמילים המקוריות הטובות ביותר | "Now You Know" – וירד אל ינקוביק | מועמדות |  |
| 2024 | פרס אמי האמנותי | עריכת התמונה הטובה ביותר למיני-סדרה או סדרת אנתולוגיה או סרט | ג'יימי קנדי | מועמדות |  |
| 2024 | פרס אמי האמנותי | מיקס הסאונד הטוב ביותר למיני סדרה או סדרת אנתולוגיה או סרט | טוני סוליס, ריצ'רד בולוק, בריאן מגרום ופיל מקגוון | מועמדות |  |
| 2024 | פרס אמי לבידור בפריים טיים | השחקן הראשי הטוב ביותר במיני סדרה או סדרת אנתולוגיה או סרט | דניאל רדקליף | בהמתנה |  |
| 2024 | פרס אמי לבידור בפריים טיים | התסריט הטוב ביותר במיני-סדרה או סדרת אנתולוגיה או סרט | וירד אל ינקוביק ואריק אפל | בהמתנה |  |
הערות שוליים

↑  Sperling, Nicole (August 22, 2022). "Roku Enters Originals With 'Weird'". The New York Times. p. B1. Retrieved September 7, 2022.
↑  "Daniel Radcliffe is a rock n roll sex god in new Weird: The al Yankovic Story trailer". August 29, 2022.
1 2 3  Grobar, Matt (January 18, 2022). "Weird: The Al Yankovic Story: Daniel Radcliffe To Portray Grammy Winner In Roku Biopic From Funny Or Die & Tango". Deadline Hollywood. Retrieved September 7, 2022.
↑  Weird: The Al Yankovic Story. Funny or Die. June 25, 2013. Retrieved September 7, 2022 – via YouTube.
↑  Galuppo, Mia (January 18, 2022). "Daniel Radcliffe to Play 'Weird Al' Yankovic in Biopic". The Hollywood Reporter. Retrieved September 7, 2022.
↑  Gajewski, Ryan (March 19, 2022). "Daniel Radcliffe Says He Landed 'Weird Al' Role Due to Novelty Song He Performed for Rihanna". The Hollywood Reporter. Retrieved September 7, 2022.
↑  Eisenberg, Eric (April 14, 2022). "Aaron Paul Was Supposed To Be A Surprise Addition To The Weird Al Movie, But Explains Why He Had To Bow Out At The Last Second". CinemaBlend. Retrieved September 7, 2022.
↑  Heller, Corinne (February 18, 2022). "Daniel Radcliffe Is Unrecognizable as 'Weird Al' Yankovic in Biopic Transformation". E! Online. Retrieved September 7, 2022.
↑  "Weird Al" Yankovic [@alfredyankovic] (February 10, 2022). "So excited – it's DAY #1 on the set of #WEIRDTheAlYankovicStory!". Retrieved September 7, 2022 – via Instagram.
↑  Kreps, Daniel (March 2, 2022). "See Evan Rachel Wood as Madonna in First Look Photo From 'Weird Al' Yankovic Biopic". Rolling Stone. Retrieved September 7, 2022.
↑  "Weird Al" Yankovic [@alfredyankovic] (March 4, 2022). "SHOOT DAY #16: Well, we've got a couple more days left to go, but ladies and gentlemen... that is a WRAP on Mr. Radcliffe! Wait till you see him in this. He's even more like me than I am. #WEIRDTheAlYankovicStory". Retrieved September 7, 2022 – via Instagram.
↑  Shaunette, Morgan (March 9, 2022). "Weird Al Yankovic Shares Photo Celebrating the Final Day of Shooting His Biopic". Comic Book Resources. Archived from the original on March 9, 2022. Retrieved September 7, 2022.
↑  Spangler, Todd (July 19, 2022). "Quinta Brunson Transforms Into Oprah in 'Weird' Al Yankovic Movie Alongside Daniel Radcliffe". Variety. Retrieved September 7, 2022.
↑  Vlessing, Etan (August 4, 2022). "Toronto Film Festival: Daniel Radcliffe's Weird: The Al Yankovic Story to Open Midnight Madness". The Hollywood Reporter. Archived from the original on August 4, 2022. Retrieved September 7, 2022.
↑  2024 TCA Award Nominees, www.tvcritics.org
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית)
חזקת כשרות

חזקת כשרות בהלכה היהודית היא חזקה הקובעת כי כל יהודי שומר תורה ומצוות אמין להעיד, כל עוד לא הוכח ההפך.
חזקה זו מבוססת על ההנחה שכל יהודי צדיק כל עוד לא הוכח אחרת, ולכן החזקה אומרת שגם כאשר התרחש מעשה מסוים לפנינו המערער לכאורה את אמינותו, עלינו לדון אותו לכף זכות ולהניח שהוא לא עבר את העבירה כל עוד לא הוכח אחרת. דוגמה לכך היא למשל כאשר אדם נשא אשה והתגלה כי איננה בתולה, עלינו להניח שהסיבה לכך היא מעשה אונס ולא זנות מרצון, או לחלופין היותה מוכת עץ.
קיימת מחלוקת בתלמוד האם אדם יכול להעיד על עצמו כי הוא אינו אמין, אך להלכה נפסק שלא, מכיוון שאין אדם משים עצמו רשע.
כף זכות

אחת ממצוות התורה היא "בצדק תשפוט עמיתך", האומרת כי יש לדון את כל האדם לכף זכות.
רבי ישראל מאיר מראדין פוסק בספרו חפץ חיים, כי כאשר אנו רואים אדם שעושה מעשה שנראה לכאורה שאינו ראוי, יש לשקול את המעשה מול העושה. אם עושה המעשה הוא אדם המוחזק כצדיק ותלמיד חכם, עלינו להאמין שהמעשה שעשה גם הוא כשר וישר, גם אם הדברים מטים יותר שהדבר אינו כשר. במקרה והאיש נחשב ל"בינוני", כלומר אדם כשר הנשמר מאיסורים, אבל נכשל לעיתים בעבירות, יש לדונו לכף זכות אם המעשה נוטה לשני הצדדים, אך במעשה שנוטה לחובה אין חובה כזו. אם כי, אסור לדבר עליו לשון הרע גם במקרה כזה, ועדיף לדונו לכף זכות גם במקרה כזה.
לעומת זאת, אדם המוגדר כרשע אין חיוב לדונו לכף זכות, גם אם מצד המעשה נראה שכוונתו הייתה לטובה.
ראו גם

חזקת החפות מפשע
הערות שוליים

↑  ראשונים בתלמוד בבלי, מסכת כתובות, דף ט', עמוד א'. וכיוצא בזה כתב תוספות בתלמוד בבלי, מסכת חולין, דף י"א, עמוד ב'.
↑  הלכות לשון הרע כלל ד'.
המשכן לאמנות בית מאירוב

| --- | --- |

 מידע כללי
 סוג:  גלריה עירונית לאמנות
 כתובת:  רח' הרצפלד 31, חולון
 מיקום:  חולון 
 מדינה:  ישראל 
 אוצר ראשי:  רפי וזאנה
 הקמה ובנייה
 תקופת הבנייה:  ? – העשור של 1960
 תאריך פתיחה רשמי:  1973
 קואורדינטות:  32°01′13″N 34°46′15″E﻿ / ﻿32.020288105146°N 34.770775319012°E﻿ / 32.020288105146; 34.770775319012
 אתר רשמי
  מפת מיקום  מפה דינמית   (למפת גוש דן מוגדלת) המשכן לאמנות בית מאירוב(למפת גוש דן רגילה) המשכן לאמנות בית מאירוב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המשכן לאמנות בית מאירוב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המשכן לאמנות בית מאירוב  he המשכן לאמנות בית מאירובhe המשכן לאמנות בית מאירובמפת  __ חולון (in English: Holon)  __ אזור (in English: Area) [‌גוש דן וסביבותיו‌]מצפון: __ תל אביב-יפו (in English: Tel Aviv), __ פארק אריאל שרון (in English: Ariel Sharon Park) ממזרח: __ מועצה אזורית שדות דן (in English: Sdot Dan Regional Council) ממזרח ומדרום: __ ראשון לציון (in English: Rishon LeZion) ממערב: __ בת ים (in English: Bat Yam)  ^ כיום שטחי מקוה ישראל (in English: Mikveh Israel) הם חלק מפארק אריאל שרון   tabBackground:;tabBorder:#aaa;defaultTab:0;
 
"המשכן לאמנות בית מאירוב" היא גלריה לאמנות הממוקמת בחולון.
הגלריה נפתחה בשנות ה-60 של המאה ה-20 בביתם של יהודה מאירוב (1875–1963) ורעייתו פרידה (לבית מאירוביץ) (?–1967), הוריו של שאול אביגור. בני הזוג עברו להתגורר בחולון בשנת 1936 בקירוב, לאחר פרישתו של מאירוב מ-"בנק בעלי בתים". בתקופת הקמת המדינה שימש הבית כנקודת תצפית של ההגנה. לאחר מותו של מאירוב הפכה הקומה העליונה של הבית לגלריה. בשנת 1973 שופץ הבית, ששמו שונה ל"משכן לאמנות חולון", ולחלל התצוגה נוספה גם הקומה התחתונה.
הערות שוליים

↑  ראו: דוד תדהר (עורך), "יהודה ליב מאירוב", באנציקלופדיה לחלוצי הישוב ובוניו, כרך א (1947), עמ' 138 וגם: יהודה ליב מאירוב, דבר, 4 ינואר 1963, עמ' 14
↑  ראו: "פרידה מאירוב למנוחות", על המשמר⁩⁩, 5 דצמבר 1967, עמ' 6
↑  ראו: רחל אנגל, "משכן לאמנות בחולון", מעריב⁩⁩, 23 מרץ 1973, עמ' 64
| --- | --- |
בקרת זהויות :  NLI: 987007265421105171 
ערך זה הוא קצרמרבנושא ישראל ובנושא אמנות. אתם מוזמנים לתרום לוויקיפדיה ו.
חוק ריילי-ג'ינס

ככל שטמפרטורת הגוף השחור יורדת (3 עקומות צבעוניות), כך עוצמת הקרינה (ציר Y), וכן משתנה אורך הגל שלה הנעשה יותר ויותר ארוך (ציר X). לשם השוואה ברקע חוק ריילי-ג'ינס (עקומה שחורה)
חוק ריילי-ג'ינס הוא חוק תאורטי, המתאר חלקית את התופעה של קרינת גוף שחור. חוק זה נוסח על ידי הפיזיקאים הבריטיים, ג'ון ויליאם סטראט ריילי וג'יימס ג'ינס (James Jeans), בשלהי המאה ה-19 בניסיונם לגזור את ההסבר לקרינת גוף שחור מהפיזיקה הקלאסית.
לשון החוק היא כזו:  I(\lambda )={\frac {2ckT}{\lambda ^{4}}}
k הוא קבוע בולצמן, T היא הטמפרטורה של הגוף השחור, ו- \lambda  הוא אורך הגל של הקרינה אשר מוקרנת בעוצמה I.
כמו שניתן לראות, באורכי גל קצרים יחסית העוצמה של קרינה הולכת לאינסוף, מה שסותר את חוק שימור האנרגיה. תוצאת הנוסחה מתחילה להתרחק משמעותית מהתוצאות הניסיוניות באזור הקרינה העל-סגולה, ולכן בעיה זו כונתה "הקטסטרופה של העל סגול". על כן חוק זה הוא בעייתי ומתאר נכונה רק את הקשר עבור אורכי גל ארוכים יחסית. החוק המשלים שלו לגבי אורכי גל קצרים נקרא חוק וין. רק בשנת 1900 הפיזיקאי הגרמני מקס פלאנק הצליח לנסח חוק אחד שמסביר את התופעה של קרינת גוף שחור, וחוק ריילי-ג'ינס הוא קירוב של חוק כללי זה עבור אורכי גל ארוכים יחסית.
ראו גם

חוק סטפן-בולצמן
חוק וין
הערות שוליים

↑  Deriving the Rayleigh-Jeans Radiation Law, Chemistry LibreTexts, ‏2017-09-28 (באנגלית)
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
חדשות (עיתון)

| --- | --- |

 תדירות:  עיתון יומי
 בעלים:  קבוצת הארץ
 עורך ראשי:  יוסי קליין
 תאריכי הופעה:  מרץ 1984 – נובמבר 1993 (כ־9 שנים)
 שפה:  עברית
 מערכת:  יגאל אלון 108, תל אביב-יפו
 מדינה:  ישראל
 
חדשות היה עיתון יומי שיצא לאור בישראל בין השנים 1984–1993, על ידי קבוצת הארץ, במטרה ליצור עיתון מתחרה לידיעות אחרונות. על אף שהעיתון זכה לקהל קוראים מועט בשנות פעילותו הקצרות, הוא נחשב לפורץ דרך בעיתונות הישראלית, והצמיח מתוכו שורה של עיתונאים בכירים.
ראו גם

המאבק בין "ידיעות אחרונות" ל"חדשות"
לקריאה נוספת

מרדכי נאור, רבותי, העיתונות, משרד הביטחון – ההוצאה לאור, 2004, הפרק "חדשות - סופו של מס' 3", עמ' 179–192.
הערות שוליים

↑  הגליון הראשון של עיתון "חדשות", באתר עיתונות יהודית היסטורית, ‏4.3.1984
↑  חדשות, מוניטין, העולם הזה, מחפשים שותפים, כותרת ראשית, 16 בינואר 1985
↑  לאה ענבל, אין חדשות בשבילך - צנזורה / "אחרת יהיה ג'ונגל", כותרת ראשית, 2 במאי 1984
↑  אבינועם בר-יוסף וברוך מאירי, שופט דחה ב-24 שעות סגירת העתון "חדשות", מעריב, 29 באפריל 1984
↑  משה הלוי, פרשת אוטובוס קו 300, השב"כ, הצנזורה ועיתון חדשות
↑  מועצת העיתונות גינתה את "חדשות" על פרסום שמה של תורמת הכבד, מעריב, 26 באוקטובר 1986
↑  רוני סופר, כתבת "חדשות" מואשמת בזיוף ובמתן ידיעות כוזבות, מעריב, 27 בספטמבר 1989
↑   סגירת העיתון "חדשות" - חדשות 2 - 1993, סרטון  באתר יוטיוב (אורך: 04:10)
1 2   סגירת העיתון "חדשות" - רפי רשף | 1993, סרטון  באתר יוטיוב (אורך: 20:33)
↑  "העולם הזה": נחמן שי סידר את ערוץ 2 לנמרודי, חדשות, 2 ביוני 1993
↑  טל בשן, "שוקן לקח בעלי־שרירים לשבור עבודה מאורגנת", מעריב, 5 במרץ 1984
↑  אריה דיין ולאה ענבל, עיתונאים מעולם אחר, כותרת ראשית, 7 במרץ 1984
אריה דיין, חדשות מעולם העיתונות, כותרת ראשית, 18 ביולי 1984
↑  גבי ניצן, בגבו למצלמה - חומרת הדין, כותרת ראשית, 20 ביולי 1988
↑  גיליון מיוחד לציון עשור לסגירת עיתון "חדשות", באתר וואלה, 17 בנובמבר 2003
| דגל ישראל עיתונים יומיים בישראל |
| --- | --- | --- |
| עיתונים כלליים בתשלום | הארץ • ידיעות אחרונות • מעריב השבוע |  |
| עיתונים כלליים בחינם | ידיעות אחרונות (גרסה מקוצרת) • ישראל היום • מעריב הבוקר |  |
| כלכלה ועסקים | גלובס • כלכליסט • TheMarker |  |
| המגזר החרדי | המבשר • המודיע • הפלס • יתד נאמן |  |
| יומונים ושבועונים ברוסית | נאשה סטראנה • נובוסטי נדלי |  |
| עיתונים בשפות נוספות | אל-איתיחאד (בערבית) • ג'רוזלם פוסט (באנגלית) • הניו יורק טיימס הבינלאומי (באנגלית) |  |
| יומונים שהפכו לתקופונים | מקור ראשון |  |
| עיתונים שנסגרו | 24 דקות • דבר • הבקר • היום • הצופה • וסטי (ברוסית) • זמנים • חדשות • חרות • טלגרף • יום חדש • ישראלי • למרחב • מעריב • על המשמר  • קול העם • שערים • חדשות ישראל (בגרמנית) • לעצטע נייעס (ביידיש) • רוסקי איזראילטיאנין (ברוסית) |  |
| --- | --- |
בקרת זהויות :  NLI: 987011001054005171 
עמוד השער של הגיליון האחרון - 29 בנובמבר 1993
הסוכנות לאכיפת הסמים של הפיליפינים

| --- | --- |

 מידע כללי
 מדינה:  הפיליפינים 
 תחום שיפוט:  הפיליפינים הפיליפינים
 משרד אחראי:  ממשלת הפיליפינים
 סוכנות אם:  המועצה לסמים מסוכנים
 תאריך הקמה:  4 ביולי 2002
 מטה מרכזי:  דילימן, קזון סיטי, הפיליפינים
 תקציב:  869.096 מיליון פסו פיליפיני
 PDEA.gov.ph
 
הסוכנות לאכיפת סמים של הפיליפינים (בפיליפינית: Kawanihan ng Pilipinas Laban sa Droga, בראשי תיבות: PDEA) היא סוכנות אכיפת חוק בפיליפינים, אשר אחראית למניעה, חקירה ומאבק בכל הקשור לסמים המסוכנים והלא חוקיים. הסוכנות מבקרת את השימוש בקודמן ובכימיקלים חיוניים בשטח הפיליפינים. לסוכנות סמכויות מאסר ושימוש בנשק, והיא הגוף הבכיר במדינה בתחום המאבק בסמים לא חוקיים.
הסוכנות מהווה הזרוע המבצעת של מועצת הסמים המסוכנים (DDB), וכפופה ללשכת נשיא הפיליפינים. יוזמות להקמת משטרת סמים אמנם הועלו כבר בשנת 1972, אך סוכנות שכזו לא הוקמה עד שנת 2002. הסוכנות לאכיפת הסמים הוקמה בפועל ב-7 ביוני 2002, מתוקף חוק, שנכנס לתוקפו ב-4 ביולי 2002, ומאז הסוכנות משתפת פעולה עם המשטרה הלאומית, לשכת החקירות הלאומית ולשכת המכס של הפיליפינים.
ראו גם

GUNK - המקבילה הרוסית
GSBNT - המקבילה בטורקמניסטן
FECLN - המקבילה בבוליביה
Sefeconar - המקבילה הארגנטינאית
המנהל לאכיפת הסמים (DEA) - המקבילה האמריקאית
ומן הבן

האב והבן מפיחים יחד את רוח הקודש; ייצוג גרפי של עקרון ההמשכה הכפולה באיקונין מפרובאנס, בערך 1450.
וּמִן הבן (לטינית: Filioque) היא פסוקית שהוספה על ידי הכנסייה הקתולית, למן המאה השביעית ורשמית במאה האחת עשרה, להצהרת האמונה הניקיאו-קונסטנטינופולית. היא מתייחסת לכך שרוח הקודש בשילוש הקדוש נמשכת הן מן האל האב והן מן האל הבן. המילים "ומן הבן" אינן מופיעות בנוסח המקורי, בו כתוב "מן האב" בלבד. התוספת והתאולוגיה שמאחוריה הן סלע מחלוקת חשוב בין הקתולים לאורתודוקסים.
רקע

במאה הרביעית, בעת שהכנסייה ליבנה את הסוגיות המרכזיות בכריסטולוגיה ועניין השילוש הקדוש בין ועידת ניקיאה לוועידת כלקדון, עלתה אף שאלת מעמדה של רוח הקודש. נצרך להגדיר במדויק, בשפה תאולוגית, את היחסים בינה לאל האב ולאל הבן שהתגלם בישו. לאפשרות שהיא אלוהית לגמרי קמו מיד מתנגדים, בעיקר הפְּנֶאוֹמָטוֹמַכִים מייסודו של מקדוניוס מקונסטנטינופוליס, שהצהירו כי אם הדבר כך, הרי ששומה עליה להיות מולדת מן האב בדומה לאל הבן ואז הרי היא "אחותו" של ישו או, אם היא נובעת במידה שווה מן האב ומן הבן, "נכדתו" של האב. על כן הם שללו נחרצות את מעמדה האלוהי. בתגובה, מיהרו התאולוגים האורתודוקסים להגן על אחדותם ואלוהיותם של פני השילוש, אך בלי התייחסות יתרה לאופן בו נובעת הרוח. האבות הקפדוקיים, בייחוד גרגוריוס מנזיאנזוס, לא הציעו פתרון מלא לנושא הסבוך, שהיה כרוך גם בעקרון בכורתו ואבהותו של האל האב הבלתי-מולד וחסר-המקור על פני הבן שהולד ממנו; השוואה ביניהם בעניין רוח הקודש הייתה עשויה לערער על יסוד זה, שהיה חשוב ממש כמו עקרון השילוש עצמו. הצהרת האמונה שנוסחה בוועידת קונסטנטינופול הראשונה ב-381 התבססה בפשטות על הכתוב בבשורה על פי יוחנן ט"ו כ"ו: ”רוּחַ הַאֱמֶת הַיּוֹצֵא מֵאֵת אָבִי הוּא יָעִיד עָלָי” וקבעה ”אנו מאמינים... ברוח הקודש, האדון, המחייה, הנמשכת (ἐκπορευόμενον) מן האב.”
אוגוסטינוס הקדוש, אב הכנסייה החשוב ביותר בנצרות המערבית הלטינית (בניגוד למקבילתה המזרחית, שהתנהלה ביוונית), שת מיד לבו לשאלת האופן בו מתהווה רוח הקודש. בספרו "אודות השילוש", בערך מ-420, ציין שהאורח בו היא "נמשכת" במקום להיות "מולדת" והדמיון והשוני לעומת התהוותו של האל הבן מן האב הם סוגיה מרכזית ביותר. כל קביעה בעניין השליכה על היחסים בין הבן והאב, שכן אם היו "זהים במהותם" כפי שקבעה נחרצות האורתודוקסיה, התחייב שהאחד קיבל את כל תכונות השני כולל התכונה של יצירת הרוח. עם זאת, לא התכוון לערער על עליונות האב לעומת הבן. השקפתו בנדון, ציין קרל כריסטיאן פלמי, נגזרה מהתאולוגיה הכללית שלו (שטרם בוררה לגמרי): הקביעה שהיחס בין השילוש כלפי הבריאה חייב להיות זהה בכל ליחסים בתוכו פנימה. זו לא הייתה זהה לגמרי עם החשיבה המסורתית שהניחה את האב כ"מבוע כל האלוהי", principium deitatis. פתרונו, בסוף דיון ארוך ומפולפל, היה שרוח הקודש נמשכת הן מן האב והן מן הבן והם "נושפים" אותה זה אל זה. במהותה היא המשותף להם, או האהבה הנצחית והעילאית ביניהם; ההבדל בין הולדת הבן להימשכות רוח הקודש היה שהראשון נולד מן האב לבדו בעוד שהשנייה נבעה משניהם. כך לימד, וכך התקבל בהדרגה במורשת הכנסייה המערבית, למרות הסתירה עם הניסוח בהצהרת האמונה הקאנונית.
התקבלות במערב

עקרון ההמשכה הכפולה מן הבן ומן האב בוטא לראשונה בבהירות ב"נוסח אתנסיוס", הצהרת אמונה מערבית שחוברה במאה השישית לכל המוקדם אך יוחסה אפוקריפית לאתנסיוס הקדוש: נכתב בה ש"רוח הקודש היא מן האב ומן הבן, לא נבראת, לא נוצרת, לא מולדת, אלא נמשכת." (Spiritus Sanctus a Patre et Filio: non factus, nec creatus, nec genitus, sed procedens). הנוסח הטיל נידוי על כל השולל אותו. ב-589 הטיל סינוד טולדו השלישי, שמארגניו נאבקו הן בתחיית האריאניות והן בשוללי אלוהיותה של רוח הקודש, נידוי על כל הכופר בהמשכה הכפולה. בשלב כלשהו לפני סינוד טולדו השמיני ב-653 כבר ברור שגורמים בכנסייה המערבית הרחיקו לכת והחלו לתקן את נוסח קונסטנטינופוליס עצמו בהתאם להשקפתם. באימפריה הפרנקית הוקראו נוסחים מתוקנים כחלק מהתפילות השגורות.
למרות הפוטנציאל הנפיץ של הנושא, הוא לא היווה עילה למחלוקת בין שני ענפיה של הכנסייה, שהייתה עוד מאוחדת על אף הפער הגאוגרפי והלשוני בין המזרח היווני למערב הלטיני. במאות השביעית והשמינית, מקסימוס המאמין ויונתן מדמשק, מאושיות הכנסייה היוונית, דחו שניהם חד-משמעית את ההמשכה הכפולה כפגיעה (לפחות משתמעת) בעליונות האל האב וכמערערת על סדר השילוש, אך ללא פולמוס ותוך שהם מנסים ללמד זכות על הלטינים – שרבים מהתאולוגים שלהם כבר היו משוכנעים שההשקפה שלהם היא המקורית והאחרת היא סילוף. מקסימוס הסביר שהמערביים, גם אם המינוח שלהם היה בעייתי, לא סברו כי הרוח נובעת מן הבן; יוחנן כתב אף הוא שלא התכוונו לטעון ששני פני השילוש האחרים אינם יוצאים מן האב. בוועידת ניקיאה השנייה ב-787 ניסו כמרים פרנקיים לדרוש הצהרת אמונה שתכיל התייחסות להמשכה הכפולה ושללו את הנוסח הפשרני שהציע פטריארך קונסטנטינופוליס טרסיוס, שדווקא ניסה לבוא לקראתם במילים "נמשכת מן האב דרך הבן". מי שהכריע את הכף היה דווקא איש המערב, האפיפיור אדריאנוס הראשון, שצידד בפטריארך.